કુકમાના વૈભવનગરમાં છેલ્લા બે માસથી બંને રહેવા આવ્યા હતા, પરંતુ મનમેળ ન થતાં નાની – નાની વાતે બંને વચ્ચે બોલાચાલી થતી હતી. તા. ૧૮ના દીપકે પોતાના ઘરે આત્મહત્યા કરી લીધી હતી, પરિવાર અંતિમ વિધિમાં રોકાયેલો હતો જે વિધિ પત્યા પછી હતભાગીના ભાભી રસીલાબેન પોતાનો ફોન જોતાં તેમાં દીપકના ફોન પરથી એક વોટ્સએપમાં બનાવવામાં આવેલો વીડિયો બનાવની રાત્રિના એક વાગ્યે આવ્યો હતો, જેમાં  દીપક પોતાની આપવીતી જણાવી રહ્યો હતો અને કહ્યું હતું કે મારી પત્ની, સાસુ તથા બે સાળીના ત્રાસથી કંટાળી જઈને હું આત્મહત્યાનું પગલું ભરી રહ્યો છું.